Publication: Magyar Közlöny
Issue: MK-2006-89 (Year: 2006, Number: 89)
Era: 2004-2010
Section: Ez a kerettanterv a 2/2005. (III. 1.) OM rendelet 2. számú mellékleteként kiadott Sajátos nevelési igényű tanulók
Paragraph Index: 16

a) A bevezető szakasz célja átvezetni a gyermekeket az óvodai játékközpontú tevékenységből az iskolai tanulás tevékenységeibe. Feladatai: Olyan fejlettségi szintre hozni a tanuláshoz nélkülözhetetlen pszichikus funkciókat – a gyógypedagógia eszközrendszerével, módszereivel, terápiával –, hogy a tanuló az alapvető kultúrtechnikák elsajátítására a sérülésnek, az állapotnak megfelelő idő biztosítása mellett felkészült legyen. Fogékonnyá, befogadóvá tenni a környezet, a közvetlen megtapasztalható természet és a társas kapcsolatok iránt. Tág teret adni az életkornak, a fejlettségnek megfelelő gyermekjátéknak és mozgásnak. Felkelteni érdeklődést a tanulás iránt.

Source: https://magyarkozlony.hu/hivatalos-lapok/92457fd885d220f03dcc171826afa1f17c696705/dokumentumok/5df5e0c3121225e701b6d0faeb600568ee8dfcbc/letoltes